Document ID: 32014R0386

IZVEDBENA UREDBA KOMISIJE (EU) št. 386/2014
z dne 14. aprila 2014
o spremembi Uredbe Sveta (ES) št. 329/2007 o omejevalnih ukrepih proti Demokratični ljudski republiki Koreji
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 329/2007 z dne 27. marca 2007 o omejevalnih ukrepih proti Demokratični ljudski republiki Koreji (1) in zlasti člena 13(1)(d) in (e) Uredbe,
ob upoštevanju naslednjega:
(1)
Priloga IV k Uredbi (ES) št. 329/2007 navaja osebe, subjekte in organe na podlagi ugotovitev Odbora za sankcije Varnostnega sveta ZN.
(2)
Priloga V k Uredbi (ES) št. 329/2007 navaja osebe, subjekte in organe, ki jih je imenoval Svet in na katere se nanaša zamrznitev sredstev in gospodarskih virov iz navedene uredbe.
(3)
Svet je 14. aprila 2014 na podlagi ugotovitev Odbora za sankcije sklenil (2) spremeniti podatke, ki se nanašajo na en subjekt na seznamu oseb, subjektov in organov, na katere se nanaša zamrznitev finančnih sredstev in gospodarskih virov in črtati en subjekt iz Priloge IV. Prilogo IV je zato treba ustrezno spremeniti.
(4)
Svet je 14. aprila 2014 prav tako sklenil črtati eno osebo s seznama iz Priloge V. Prilogo V je zato treba ustrezno spremeniti.
(5)
Da se zagotovi učinkovitost ukrepov iz te uredbe, bi morala ta uredba začeti veljati takoj-
SPREJELA NASLEDNJO UREDBO:
Člen 1
Uredba (ES) št. 329/2007 se spremeni:
1.
Priloga IV se spremeni v skladu s Prilogo I k tej uredbi.
2.
Priloga V se spremeni v skladu s Prilogo II k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. aprila 2014

Labels: 18
5